**ОПИС И СПЕЦИФИКАЦИЈA ПРЕДМЕТА, УСЛОВИ ИСПОРУКЕ ИЛИ ИЗВРШЕЊА**

Предмет јавне набавке број 07/2021-02 је набавка услуга редарске службе.

**Назив и ознака из општег речника:** по општем речнику набавки ЦПВ: 75242100 – Услуге у области јавног реда.

Понуђена услуга мора у свим аспектима одговарати захтевима Наручиоца и мора бити у складу са датом техничком спецификацијом.

**Рок извршења услуга** је 3 месеца. Оквирни период у коме ће се пружати услуге је **од 15. јуна 2021. године, до 15. септембра 2021. године**.

**Услуге редарске службе обухватају следеће активности:**

* усмеравање посетилаца и упознавање истих са процедурама и правилима коришћења садржаја и средстава на комплексу Аква парка у Дољевцу;
* праћење посетилаца и усмеравање истих приликом коришћења тобогана и спречавање ненаменског коришћења истих;
* старање о спровођењу кућног реда, поштовања правила и кодекса понашања од стране свих посетилаца на комплексу Аква парка у Дољевцу;
* старање о основним средствима као што су лежаљке, сунцобрани и о свим реквизитима на објекту;
* задужени су за координацију са МУП-ом, службом обезбеђења и спасилачком службом, и у координацији са амбулантом и надлежним лицем одводи повређене до дежурног лекара.

Услуге редарске службе ће се пружати на 5 позиција 7 извршилаца, са радним временом од 10,00 до 19,00 часова, у току 75 дана, у оквирном периоду ангажовања у коме ће се пружати услуге од 15.06.2021. – 15.09.2021. године (у овом периоду Аква парк неће радити оквирно 18 дана због редовног одржавања, које ће одредити наручилац у складу са својим потребама и за шта ће обавестити извршиоца најмање један дан пре дана планираног за редовно одржавање).

У случају изузетно лоших временских прилика, које онемогућавају нормално функционисање Аква парка, односно због којих неће бити посетиоца, наручилац ће одредити нерадан дан и о томе истог тренутка обавестити извршиоца.

Понуђач је у обавези да приликом ангажовања лица за извршење услуге, поштује одредбе и испуни услове Закона о раду и Одредбе Закона о безбедности и здрављу на раду, а Наручилац током вршења уговора задржава право провере примене наведених Закона.

Понуђач је у обавези да након потписивања уговора достави податке о лицу (име, презиме, звање и бр. телефона представника понуђача) које је задужено за сарадњу са Директорком Туристичке организације општине Дољевац или лицем које она овласти.

**Укупан износ оквирних радних сати за услуге редарске службе** на комплексу аква парка, у периоду важења уговора – од 15.06.2021. – 15.09.2021. године - 18 дана за текуће одржавање базена и опреме оквирно 75 дана, са радним временом од 10,00 - 19,00 часова, **износи: 4.725 сати.** Укупан број сати је дат оквирно, тако да Наручилац задржава право измене у зависности од исказаних потреба, а све у складу са процесом рада, о чему ће понуђач бити благовремено обавештен од стране Наручиоца.

**Место извршења услуга** је комплекс Аква парка у Дољевцу са Базенским комплексом, укупне површине 1.695,18 m2 и то:

Базен са тобоганима П=172,50 m2, Тобоган З1: дужина 94,00 m, врх тобогана 8,94 m, Тобоган З2: дужина 14,80 m, врх тобогана 3,5 m,Тобоган З 3: дужина 16,90 m, врх тобогана 8,94 m, Тобоган З4: дужина 69,50 m, врх тобогана 6,22 m; Базен са таласима П=324,77 m2; Дечји базен П=95,03 m2; Рекреативни базен П=312,88 m2 и Sand pool базен П=790 m2.

Понуђач је дужан да приликом закључења уговора кориснику преда средство финансијског обезбеђења за испуњење уговорних обавеза и то једну бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму.

Рок важења менице за испуњење уговоних обавеза је док траје уговорна обавеза.

Наручилац ће уновчити меницу уколико понуђач не испуњава уговорне обавезе које се односе на испуњење уговорних обавеза.